อยากทราบว่าเพิ่งถอนฟันคุดแต่ซี่นี่มีการตัองเปิดเหงือกและเย็บแผลด้วยนะคะ ตอนผ่าออกบอกว่ามีถุงหนองอยู่ใต้ฟันด้วยค่ะ พอกลับมาบอกได้แค่ 2 วันมีหนองขึ้นตรงที่แผลเย็บ ต้องไปพบแพทย์เพื่อปรึกษาหรือทานยาแก้อักเสบที่คุณให้มาให้หมดก่อนค่ะ เพราะถ้าไปพบคุณก็ยังอ้าปากกว้างไม่ได้เลยค่ะ รบกวนด้วยนะคะ
สวัสดีค่ะ การผ่าฟันคุดก็เหมือนเป็นการทำการหัตถการอย่างนึง หลังทำอาจมีอาการปวด บวม แดงได้ใน 1-3 วันแรก หลังจากนั้นอาการจะค่อยๆน้อยลงเรื่อยๆ เลือดอาจจะไหลซึมจากแผลได้ภายใน 24 ชั่วโมงแรก ทันตแพทย์มักใช้ผ้าก๊อซสะอาดกดหยุดเลือดเอาไว้ หากเลือดหยุดไหลแล้วสามารถเอาออกเองได้ อาจจะเห็นเป็นลิ่มเลือดที่แผลซึ่งจะสลายไปได้เองโดยหากมีถุงหนองบริเวณที่ทำการผ่าตัดหรือเย็บแผล อาจจะเป็นภาวะแทรกซ้อนเช่นมีการติดเชื้อตามขึ้นมา จึงทำให้มีหนอง ปวด และบวมมาก ซึ่งก็เป็นภาวะที่เจอตามมาได้ แนะนำให้รับประทานยาตามที่แพทย์สั่งและกลับไปติดตามอาการค่ะ ถ้ายังไม่ดีขึ้น อาจต้องทำการกรีดระบายหนองการดูแลตัวเองเบื้องต้น รับประทานอาหารอ่อนๆ ที่ไม่ต้องเคี้ยวมาก บ้วนปากเบาๆด้วยน้ำสะอาดหรือน้ำเกลืออุ่นๆ แปรงฟันได้เบาๆวันละ 2 ครั้ง รับประทานยาแก้ปวด ยาแก้อักเสบที่ไม่ใช่สเตียรอยด์หรือยาแก้ปวดกลุ่มที่มีอนุพันธ์มอร์ฟีนอ่อนๆ ที่แพทย์จ่ายมาได้